kardosdrur/scandi-wiki huggingface dataset:
Træsløv sogn

Træsløv sogn i Halland var en del af Himle herred. Træsløv distrikt dækker det samme område og er en del af Varbergs kommun. Sognets areal var 31,17 kvadratkilometer, heraf land 30,91. I 2020 havde distriktet 7.319 indbyggere. De østlige dele af byen Varberg ligger i sognet. I sognet ligger også Gamla Køpstad, der sandsynligvis var en forløber for Varberg.

Navnet (1405 Tresleuæ/Træsleuæ) består af to dele. Den anden del er -løv (arv, ejendom). Den første del er sandsynligvis et navn (noget der er almindeligt for steder med endelsen -lev/-løv). . Befolkningen steg fra 1810 (1.080 indbyggere) til 1880 (2.127 indbyggere). Derefter var den stabil indtil 1930 (1.936 indbyggere). Siden er befolkningen steget hurtigt (på grund af, at Varberg er vokset ind i sognet).

Der er to naturreservater i sognet: Gamla Køpstad Sødra (delt med Tvååker sogn) og Gamla Køpstad Norra. Begge er en del af EU-netværket Natura 2000

Kilder 

Sogne i Himle herred
Folkebogføringsdistrikter i Varbergs kommun
Ingeborg Bayer

Ingeborg Bayer (født 3. juli 1927 i Frankfurt am Main, død 27. marts 2017) var en tysk forfatter.

Historie 
Ingeborg Bayer afsluttede sin læreplads som uddannet bibliotekar på wissenschaftlichen Bibliotheken efter eksamen fra gymnasiet. Derefter studerede hun medicin og indologi (med fokus på hindi). Hun arbejdede som arkivar i et medicinsk arkiv.

Værker 

 Sommer i klitterne

Kilder 

Forfattere fra Tyskland
Yeldos Smetov

Yeldos Smetov  (født 9. september 1992) er en kasakhisk judoka.

Han repræsenterede Kasakhstan under sommer-OL 2016 i Rio de Janeiro, hvor han tog sølv i 60 kg.

Under sommer-OL 2020 i Tokyo tog han bronze.

Referencer

Eksterne henvisninger 
 

Judoka fra Kasakhstan 
Olympiske sølvmedaljevindere fra Kasakhstan
Olympiske bronzemedaljevindere fra Kasakhstan
Medaljevindere ved sommer-OL 2016
Medaljevindere ved sommer-OL 2020
Kamshybek Kunkabayev

Kamshybek Kunkabayev (født 18. november 1991) er en kasakhisk bokser.

Han repræsenterede Kasakhstan under sommer-OL 2020 i Tokyo, hvor han vandt bronze i super-sværvægt.

Referencer

Eksterne henvisninger 
 

Boksere fra Kasakhstan 
Olympiske bronzemedaljevindere fra Kasakhstan
Medaljevindere ved sommer-OL 2020
Tvååker sogn

Tvååker sogn i Halland var en del af Himle herred. Tvååker distrikt dækker det samme område og er en del af Varbergs kommun. Sognets areal var 52,04 kvadratkilometer, heraf land 51,50. I 2020 havde distriktet 4.491 indbyggere. Landsbyen Tvååker ligger i sognet, såvel som Munkagårdsgymnasiet.

Navnet (1198 Toaker) består af to dele. Den første del er sandsynligvis et dialektalt ord for almindelig hør. Den anden del er ager. Det nuværende navn er opstået pga en folkeetymologisk misforståelse, hvor navnet antages at komme fra to (svensk två) og ager. Befolkningen steg fra 1810 (1.551 indbyggere) til 1880 (2.691 indbyggere). Derefter var den stabil indtil 1970 (2.698 indbyggere). Siden er befolkningen steget igen. I middelalderen blev jern ekstraheret i Jærnmølle.. I 1197 donerede biskop Absalon en gård i sognet (Munkaskog) til Sorø Kloster.

Der er to naturreservater i sognet: Gamla Køpstad Sødra (delt med Træsløv sogn) og Utteros. Begge er en del af EU-netværket Natura 2000

Kilder 

Sogne i Himle herred
Folkebogføringsdistrikter i Varbergs kommun
Josh Hawley

Joshua David Hawley (født d. 31. december 1979) er en amerikansk politiker fra det Republikanske Parti, som har været senator for delstaten Missouri siden 2019. Før at Hawley blev valgt til senatet, var han statsadvokat i Missouri mellem 2017-19.

Baggrund 
Hawley blew født i Springdale, Arkansas den 31. december 1979, men flyttede til Lexington i Missouri i 1981. Han har en kandidatgrad i jura fra Yale Law School.

Politiske karriere

Statsadvokat 
Hawley valgte i 2016, at være kandidat til statsadvokat i Missouri. Hawley vandt den republikanske nomination, og ved valget, som blev afholdt samme dag præsidentvalget i 2016, vandt Hawley med 58,5% af stemmerne over demokraten Teresa Hensley.

Senatet

Senatvalg 2018 
I oktober 2018 annoncerede Hawley at han ville være kandidat ved senatvalget samme år, da den siddende senator, demokraten Claire McCaskill, skulle genvælges. Hawley var blandt 11 republikanske kandidater, men efter at Præsident Donald Trump og den republikanske leder i senatet Mitch McConnell annoncerede deres støtte for Hawley, så vandt han stort, med 58,9% i den første runde, som gjorde en anden runde unødvendig. Hawley var dermed den republikanske kandidat.

Valget i Missouri var et som republikanerne havde håbet på at vinde, og det gjorde de. Hawley fik 51,4% af stemmerne, og dermed vandt over McCaskill, som havde været senator siden 2007.

Kontrovers over 2020 præsidentvalget 
Efter at Joe Biden vandt præsidentvalget i 2020, var Hawley den første senator til at støtte Trumps teori om valgsnyd, og annoncerede at han ville protestere imod at senatet godkendte valgresultatet.

Efter stormen på capitol, som skete den 6. januar 2021, var der flere personer som gav Hawley og hans retorik omkring valget en del af skylden for opildne vreden som ledte til indtrængen på capitol. Flere demokratiske senatorer lavede også en officiel klage imod Hawley og Ted Cruz over deres støtte af Trump.

Referencer

Eksterne henvisninger 
 Josh Hawley - Official Website
 Josh Hawley - Senate Website
 Josh Hawley på Twitter

Personer fra Arkansas
Politikere fra USA
Medlemmer af Senatet i USA
Medlemmer af USA's kongres for det republikanske parti
Carl Nielsen (borgmester)

Carl Nielsen (født 22. januar 1917, død oktober 2011) var en dansk landmand og kommunalpolitiker. Han var borgmester i Brovst Kommune fra 1970 til 1986.

Virke 
Nielsen drev gården Arentsmiride i Vester Røgild ved Brovst fra 1942. Han blev valgt til kommunalbestyrelsen i Brovst sognekommune i 1958 og sad i kommunalbestyrelsen uafbrudt til 1998 (efter kommunalreformen i 1970 i kommunalbestyrelsen i Brovst Kommune). Nielsen var valgt på en lokalliste. Han blev den første borgmester i Brovst Kommune og havde posten i 16 år før han igen blev menigt kommunalbestyrelsesmedlem. Nielsen blev boede på gården Arentsminde til han var 87 år. Han var ridder af Dannebrog.

Referencer 

Tidligere borgmestre fra Danmark
Riddere af Dannebrog
Valinge sogn

Valinge sogn i Halland var en del af Himle herred. Valinge distrikt dækker det samme område og er en del af Varbergs kommun. Sognets areal var 30,39 kvadratkilometer, heraf land 29,07. I 2020 havde distriktet 798 indbyggere. Landsbyen Valinge ligger i sognet.

Navnet (1337 Hwalang) stammer sandsynligvis fra, at de, der boede der, blev kaldt Hvalungar, fra gammelhallandsk hvåll (mindre højde). Højden kan have været nærliggende Præstgårdsås eller det lidt mere fjerne Valingeås. Befolkningen steg fra 1810 (619 indbyggere) til 1880 (1.145 indbyggere). Derefter faldt den, så der i 1970 var 623 indbyggere i Valinge. Siden er befolkningen steget igen.

Der er et naturreservat i sognet: Præstgårdsåsen

Kilder 

Sogne i Himle herred
Folkebogføringsdistrikter i Varbergs kommun
Stråvalla sogn

Stråvalla sogn i Halland var en del af Viske herred. Stråvalla distrikt dækker det samme område og er en del af Varbergs kommun. Sognets areal var 15,43 kvadratkilometer, heraf land 15,34. I 2020 havde distriktet 1.027 indbyggere. Landsbyen Stråvalla ligger i sognet. Frilandsmuseets Gård fra Halland kommer fra Stråvalla.

Navnet (1337 Stravold ) består af to dele. Den første del er fra den samme ordstamme som åen Strøan. Den anden del stemmer fra 'vall' (slette). Befolkningen steg fra 1810 (325 indbyggere) til 1850 (447 indbyggere). Derefter faldt den, så der i 1960 var 246 indbyggere i Valinge. Siden er befolkningen steget hurtigt (især siden 2000).

Kilder 

Sogne i Viske herred
Folkebogføringsdistrikter i Varbergs kommun
Gård fra Halland (Frilandsmuseet)

Gård fra Halland er en gård som er en del af Frilandsmuseet i Lyngby, Nordsjælland. Den består af dele fra tre forskellige gårde. Udlængerne er fra Stråvalla sogn, Halland. Stuehuset var sammen med Loftbod fra Småland de første bygninger i Bernhard Olsens Frilandsmuseum, da han åbnede ”Bygningsmuseet i Kongens Have” i 1897. Stuehuset blev erhvervet 1896 og udlængerne 1938. Udlængerne åbnede 1949.

Eksterne henvisninger

Referencer 

Frilandsmuseet
Halland
Sællstorp sogn

Sællstorp sogn i Halland var en del af Viske herred. Sællstorp distrikt dækker det samme område og er en del af Varbergs kommun. Sognets areal var 20,32 kvadratkilometer, heraf land 20,10. I 2020 havde distriktet 247 indbyggere. Landsbyen Sællstorp ligger i sognet.

Navnet (1344 Sakælstorph) består af to dele. Den anden del er torp. Den første del er eventuelt mandsnavnet 'Sakulf'. Dette stemmer godt overens med, hvordan sognet skrives 1344 og 1402, men ikke med senere omtaler og moderne udtaler. . Befolkningen steg fra 1810 (436 indbyggere) til 1850 (559 indbyggere). Derefter faldt den, så der i 1970 var 245 indbyggere i Sællstorp. Siden da har indbyggertallet været stabilt.

Kilder 

Sogne i Viske herred
Folkebogføringsdistrikter i Varbergs kommun
John Barrasso

John Anthony Barrasso III (født d. 21. juli 1952) er en amerikansk politiker fra det Republikanske Parti, som har været senator for delstaten Wyoming siden 2007.

Baggrund 
Barrasso blev født i Reading, Pennsylvania i 1952. Efter at han færdiggjorde sin uddannelse i 1983 flyttede han til Wyoming. Han har en doktorgrad i medicin fra Georgetown University.

Politiske karriere

Senatvalget 1996 
Barrasso forsøgte at blive valgt til Senatet den første gang i 1996. Barrasso kom på andenpladsen i den republikanske nominering med 29,9% af stemmerne, men Wyomings valglov kræver ikke at man vinder en majoritet for at vinde en nominering, og Mike Enzi, som fik 32,5% af stemmerne, vandt derfor.

Wyomings Senat 
Barrasso blev i 2002 valgt i Wyomings Senat uden modstand i det 27. distrikt. Han blev genvalgt i 2006, også uden modstand.

Senatet 
Barrasso blev den 22. juni 2007 valgt til senatet af Wyomings daværende guvernør, Dave Freudenthal, som erstatning for den forhenværende senator Craig L. Thomas, som var død tidligere på måneden.

Ved specielvalget i 2008 blev Barrasso officelt valgt til senatet med 73,4% af stemmerne.

Senatvalget i 2012 
Barrasso vandt ved valget i 2012 igen den republikanske nomination med 89,1% af stemmerne, og blev genvalgt til Senatet i lige overbevisende manner, med 75,8% af stemmerne.

Senatvalget i 2018 
Barrasso blev igen genvalgt i 2018, dog denne gang kun med 67% af stemmerne, som var det værste reultat for en republikaner i Wyoming siden 1996.

Referencer

Eksterne henvisninger 

 John Barrasso - Official Website
 John Barrasso - Senate Website

Personer fra Pennsylvania
Politikere fra USA
Medlemmer af Senatet i USA
Medlemmer af USA's kongres for det republikanske parti
Lauren Boebert

Lauren Opal Boebert (født d. 15. december 1986) er en amerikansk restauratør og politiker, som har været medlem af Repræsentanternes Hus for Colorados 3. kongresdistrikt siden januar 2021.

Baggrund 
Boebert blev født i Altamonte Springs, Florida i 1986. Hendes familie flyttede til Colorado da hun var 12 år gammel.

Boebert og hendes mand, Jayson Boebert, åbnede restauranten Shooters grill i byen Rifle, Colorado i 2013. Restaurantens tema er bygget omkring skydevåben, og at alle de ansætte bærer våben. Under coronaviruspandemien nægtede Boebert at følge statens regler vedrørende om at holde lukket. Dette resulteret i at restauranten midlertidigt fik frataget sin licens til at servere mad.

Politiske karriere

Valg til Repræsentanternes Hus i 2020 
Boebert annoncerede i december 2019 at hun ville være kandidat til Repræsentanternes Hus for Colorados 3. kongresdistrikt. Hun udfordrede her den siddende medlem af huset, republikaneren Scott Tipton. Ved den republikanske nominering overraskede Boebert ved at vinde over Tipton, hvilke var set som en overraskelse især fordi at Tipton havde modtaget offentligt støtte fra Præsident Donald Trump.

Boebert vandt derefter valget med 51,4% af stemmerne imod demokraten Diane Mitsch Bush.

Smidt ud af Buell Theatre Denver for dårlig opførsel 
Boebert blev d. 10. september 2023 smidt ud fra forestillingen Beetlejuice i Buell Theatre Denver, for dårlig opførsel. Hun så forestillingen med demokraten Quinn Gallagher. Under forestillingen gramsede de to på hinanden, hun blev set vape i salen trods forbud, hun tog billeder med blitz under forestillingen og sang højlydt med på sangene, til gene for de andre publikummer.

Da parret blev bedt om at forlade teatret, gav hun under udsmidningen fingeren til dørmændene, og spurgte om de vidste hvem hun var, og truede dem med at gå til borgmesteren.

Boebert nedtonede til at begynde med sin aggressive opførsel, og påstod at hun ikke vapede, men at røgen kom fra en røgmaskine. Hun har siden indrømmet og undskyldt sine handlinger med at hun var under skilsmisse og var stresset.

Kilder

Eksterne henvisninger 

 Lauren Boebert - Official Website
 Lauren Boebert - House Website
 Lauren Boebert on Gab

Personer fra Florida
Politikere fra USA
Medlemmer af Repræsentanternes Hus i USA
Medlemmer af USA's kongres for det republikanske parti
Kvindelige medlemmer af USA's kongres
Asmild–Tapdrup Sognekommune

Asmild – Tapdrup Sognekommune i Nørlyng Herred var en kommune i Viborg Amt fra 1842 til 1970.

Sogne  
Indtil 1992 bestod området af de to sogne Asmild Sogn og Tapdrup Sogn.
 
I 1992 blev Houlkær udskilt fra Asmild Sogn. Derved blev Houlkær Sogn et selvstændigt sogn og pastorat.

Der er tre kirker i området. Asmild og Tapdrup kirker er fra Middelalderen. I 1992 blev Houlkær Kirke opført i det daværende Asmild Sogn.

Kommunens nedlæggelse 
I 1970 blev kommunen indlemmet i Viborg Kommune (1970-2006). Efter kommunesammenlægningen i 2007 hører området fortsat til i den udvidede Viborg Kommune. 

Kommuner i Viborg Amt (før 1970)
Evinos

Evinos () er en 92 kilometer lang flod i det vestlige Grækenland, der løber ud i Patrasbugten. Dens kilder ligger i de nordlige Vardousia-bjerge, nær landsbyen Artotina, Fokis. Floden løber generelt i en sydvestlig retning i det meste af sin længde i Aetolien-Acarnanien. Det løber gennem reservoiret ved Evinosøen, der er cirka 10 km². Floden løber gennem en dyb skovklædt dal med få små landsbyer. I sit lavere løb løber den gennem lavlandet, og munder ud i Patrasbugten 10 km sydøst for Missolonghi. Landsbyen Evinochori nær mundingen har navn efter floden.

På grund af oversvømmelser af området besemte lokalregeringen  at der skulle opføres en ny dæmning nær fire-grænseregionen i det nordlige Nafpaktia. Det tog næsten et år og blev afsluttet i 2003. Området er omkring 5 til 10 km², højden og dybden er cirka 50 m. Den leverer sjældent vand til lokalområdet, men det er det vestligste og nyeste reservoir på vandforsyningslinjen Evinos-Mornos-Yliki-Marathon, der forsyner Athen med vand. Den er forbundet med det eksisterende Mornos-reservoir via en underjordisk 30 km lang rørledning, og derfra videre til Athen.

Kilder og henvisninger 

 Evinos River på GTP -rejsesider (på engelsk og græsk)

Floder i Grækenland
Hugh Dennis

Peter Hugh Dennis (født 13. februar 1962) er en engelsk komiker, tv-vært, skuespiller, manuskriptforfatter og stemmeskuespiller, der sammen med Steve Punt er kendt for komikerduoen Punt and Dennis. Han spillede faderen Pete Brockman i BBC Ones sitcom Outnumbered og siden 2014 har han spillet Toby i serienNot Going Out.

Siden 2005 har han været regelmæssig deltager i BBC Twos sateririske komedieshow Mock the Week.

Filmografi

Hæder

Referencer

Eksterne henvisninger 
 

Skuespillere fra England
Komikere fra England
Bændelvandaks

Bændelvandaks eller Bændel-vandaks Potamogeton compressus er en art af vandplanter i slægten vandaks.

Beskrivelse 
Potamogeton compressus danner en stærkt flad, robust forgreningsstamme op til 90 cm i maksimal længde. Den vokser hvert år fra turioner (overvintringsskud) og frø, og producerer buskede planter, der forgrener sig nær overfladen med lange, temmelig græslignende blade, der er 85–240 mm lange og 3-6 mm brede, olivengrønne eller mørkegrønne, nogle gange med et rødligt skær, nær overfladen. Hvert blad har to årer på hver side af midterribben og er stump spids. Der er ingen jordstængler eller flydende blade.

Blomsterstandene er op til 6 mm lange med 4-6 blomster med en korte stængler (5–20 mm lange, lejlighedsvis mere). Frugterne er 3,1-4 x 2,1–3 mm.

Bændelvandaks skelnes forholdsvis let fra de fleste andre arter af vandaks ved sin kombination af stærkt flade stængler og trådene i bladet.

Udbredelse 
Bændelvandaks er hjemmehørende i Nordeuropa (Østrig, Storbritannien, Danmark, Finland, Frankrig, Tyskland, Irland, Holland, Polen, Rusland, Spanien, Sverige, Schweiz, Ukraine), Asien (Kina (Yunnan), Japan, Kasakhstan, Mongoliet, Rusland).

I Nordamerika forekommer P. compressus / zosteriformis i det nordlige USA og Canada, og der er isolerede bestande på Balkan. Der er betydelig usikkerhed om den nøjagtige udbredelse af denne art i Sibirien og Canada.

Bændelvandaks er i tilbagegang i Danmark, og er regnet som truet art på den danske rødliste 2019.

Habitat 
Bændelvandaks vokser i stille eller langsomt flydende, lavlandet, kalkrige og ofte temmelig næringsrige vandområder, såsom bagvande i floder, damme og langsomtgående vandløb, normalt på fine underlag som sand, silt, ler eller tørv, normalt i mindre end 1,5 m vanddybde. Imidlertid er der rapporteret om japanske bestande der vokser i 5 m vand. Den er også i stand til at kolonisere kunstige levesteder som kanaler og drængrøfter, så længe disse ikke er stærkt trafikeret. Bændelvandaks er intolerant over for grumset vand og foretrækker lidt skygge. Ligesom sin nære slægtning Potamogeton acutifolius vokser den sjældent i søer; det lave rodsystem er intolerant over for forstyrrelser og er derfor sårbart over for vindpåvirkning, forstyrrelser fra både og fiskeri.

Bændelvandaks har en tendens til at blive udkonkurreret, medmindre det habitat, den vokser i er uforstyrret. Som følge heraf er bestandene ofte forbigående. De fleste formeringer i naturen ser ud til at være aseksuelle via turioner, hvilket sandsynligvis vil betyde, at bestande har begrænset evne til at rekolonisere, hvis de går tabt. Turionproduktionen er imidlertid ikke produktiv, idet vilde planter typisk kun producerer 4-5 turioner. Blomstring og frugt synes at være hyppigere i miljøer med lavt vand med svingende vandstand, såsom grøfter.

Referencer 

 

Vandaks-familien
Viborg Gråbrødre Landdistrikt

Viborg Gråbrødre Landdistrikt også kendt som Gråbrødre Sogn eller Loldrup Sogn i Nørlyng Herred var en sognekommune i Viborg Amt fra 1842 til 1970.

Kommunen var én af Danmarks mindste sogne og kommuner. Ved valgene var der ofte en valgdeltagelse på 100 procent i kommunen. Sognets lave antal vælgere gjorde, at valgresultatet nogle gange kunne offentliggøres i Middagsradioavisen – få timer efter, at valgstedet havde åbnet.

Beliggenhed 
Sognet var en del af Viborg Nørremark. Mod øst grænsede det op til Loldrup Sø, mod nord var Løvel Sogn og Vorde Sogn naboer, mod vest grænsede sognet op til hovedvej A 13.

Kirkelige forhold 
Før Den sorte død hørte området muligvis under den nedlagte Navntoft Kirke ved landevejen til Løgstør. Senere hørte sognet til Viborg Gråbrødre Klosterkirke, men nu er området en del af Viborg Domsogn.

Bebyggelser 
Nørremarkens Forsamlingshus (Loldrup Forsamlingshus) ligger ved hovedvej A 13. Sognet har tidligere haft sin egen skole. Områdets bebyggelse hedder Loldrup.

Kommunens nedlæggelse 
I 1970 blev kommunen indlemmet i Viborg Kommune (1970-2006). Efter kommunesammenlægningen i 2007 hører området fortsat til i den udvidede Viborg Kommune. 

Kommuner i Viborg Amt (før 1970)
Veddige sogn

Veddige sogn i Halland var en del af Viske herred. Veddige distrikt dækker det samme område og er en del af Varbergs kommun. Sognets areal var 81,33 kvadratkilometer, heraf land 77,07. I 2020 havde distriktet 3.390 indbyggere. Landsbyen Veddige ligger i sognet.

Navnet (1337 Vighøger) består af to dele. Den anden del stemmer fra 'høg' (gravhøj). Den første del kommer muligvis fra 'víg' (strid).  Befolkningen steg fra 1810 (1.319 indbyggere) til 1870 (2.376 indbyggere). Derefter faldt den, så der i 1960 var 1.739 indbyggere i Veddige. Siden er befolkningen steget hurtigt.

Der er et naturreservat i sognet: Hjørne naturreservat

Kilder 

Sogne i Viske herred
Folkebogføringsdistrikter i Varbergs kommun
Værø sogn

Værø sogn i Halland var en del af Viske herred. Værø distrikt dækker det samme område og er en del af Varbergs kommun. Sognets areal var 67,63 kvadratkilometer, heraf land 66,53. I 2020 havde distriktet 4.582 indbyggere. Landsbyerne Bua og Værøbacka ligger i sognet, såvel som Ringhals atomkraftværk og Sødra Cell Værø.

Navnet (1378 Wæræ) stemmer fra 'væra' (oldhallandsk bopæl). Befolkningen steg fra 1810 (1.589 indbyggere) til 1880 (3.252 indbyggere). Derefter faldt den, så der i 1960 var 2.284 indbyggere i Veddige. Siden er befolkningen steget. Mellem 1970 og 1980 steg befolkningen særligt hurtigt, da Ringhals atomkraftværk og Sødra Cell Værø blev bygget. 

Der er tre naturreservater i sognet: Vendelsøarna og Åkraberg er del af EU-netværket Natura 2000, mens Biskopshagen er et kommunalt naturreservat.

Kilder 

Sogne i Viske herred
Folkebogføringsdistrikter i Varbergs kommun
Ås sogn, Halland

Ås sogn i Halland var en del af Viske herred. Ås distrikt dækker det samme område og er en del af Varbergs kommun. Sognets areal var 37,87 kvadratkilometer, heraf land 37,15. I 2020 havde distriktet 1.972 indbyggere. Landsbyerne Åsby (ofte kaldet Derome) og Åskloster ligger i sognet.

Navnet (1345 Aas) stemmer fra en lokal ås. Befolkningen steg fra 1810 (965 indbyggere) til 1870 (1.577 indbyggere). Derefter faldt den, så der i 1940 var 990 indbyggere i Ås. Siden er befolkningen steget igen.

Der er et naturreservat i sognet: Årnæsudden, som er en del af EU-netværket Natura 2000.

Kilder 

Sogne i Viske herred
Folkebogføringsdistrikter i Varbergs kommun
Emmanuel Korir

Emmanuel Kipkurui Korir (født 15. juni 1995) er en kenyansk atlet, der konkurrerer i mellemdistanceløb .

Han vandt guld for sit land på 800 meter under sommer-OL 2020 i Tokyo.

Referencer

Eksterne henvisninger 
 

Mellemdistanceløbere fra Kenya 
Atleter ved sommer-OL 2020
Olympiske mestre fra Kenya
Medaljevindere ved sommer-OL 2020
Dirk Rossmann

Dirk Rossmann (født 1946) er en tysk milliardær og erhvervsmand. Han grundlagde Rossmann i 1972, der i dag er Tysklands næststørste apotekkæde. I august 2021 var hans estimerede formue på $3,7 mia.

Referencer 

Erhvervsfolk fra Tyskland
Milliardærer